**Modelová prípadová štúdia ParkPay**

**Osoby zúčastnené na podnikaní start-up spoločnosti:**

Peter Nový je programátor, ktorý dostal nápad na vytvorenie aplikácie na uhrádzanie parkovného.

Ján Bohatý je investor, ktorému sa páčil nápad Petra Nového a rozhodol sa mu poskytnúť prostriedky na financovanie vývoja aplikácie, zároveň má skúsenosti s budovaním značky a marketingom.

Konateľ je profesionálny manažér s predchádzajúcimi programátorskými skúsenosťami, ktorého poznajú obaja spoločníci, dôverujú mu a spoločne sa dohodnú na ustanovení do funkcie konateľa.

Zamestnanec je programátor, ktorého prijala spoločnosť do pracovného pomeru. Predmetom jeho pracovnej činnosti bol vývoj aplikácie

Externý dodávateľ služieb, je programátorská spoločnosť, ktorá dodala do vyvíjanej aplikácie osobitne vyvíjala platobnú bránu.

**Skutkový stav:**

Programátor Peter Nový začal vyvíjať mobilnú aplikáciu na uhrádzanie parkovného ešte ako študent, projekt nazval ParkPay a aplikáciu prezentoval na konferencii. Svojou prezentáciou zaujal predstaviteľov viacerých miest, ktorí prejavili záujem o aplikáciu. Na základe záujmu miest sa rozhodol vyvinúť aplikáciu, ktorá by bola univerzálne použiteľná pre viaceré mestá so zameraním sa na krajiny EÚ. Dlhoročný kamarát mu poradil založenie obchodnej spoločnosti na ďalší vývoj aplikácie ParkPay – obchodné meno spoločnosti zvolil Peter Malý rovnaké ako názov aplikácie (ParkPay).

1. *Aký typ obchodnej spoločnosti by ste odporučili Petrovi Novému? Čo by mal zvážiť pri výbere typu obchodnej spoločnosti?*
2. *Aké kroky (prípravu akého dokumentu) opomenul Peter Nový pred založením obchodnej spoločnosti?*

Vývoj aplikácie dobre napredoval, ale po niekoľkých mesiacoch už Peter Nový nemal dostatočnú personálnu kapacitu ani dostatok financií na ďalší vývoj. Na základe kontaktov ešte z konferencie začal rokovať s investorom Jánom Bohatým rokovať o možnom vstupe do obchodnej spoločnosti, chcel mu podrobne predstaviť aplikáciu

1. *Aký dokument mali Peter Nový a investor Ján Bohatý pripraviť a uzavrieť, aby s Peter Nový nemusel obávať o informácie, ktoré sprístupní investorovi ohľadom aplikácie a rokovania by napríklad nedopadli úspešne?*

Peter Nový a investor Ján Bohatý sa dohodli na investícii do spoločnosti (Ján Bohatý vstúpi do spoločnosti ako spoločník, časť investície vložil do základného imania a časť do kapitálových fondov) a zároveň sa investor Ján Bohatý podujal zastrešiť marketing.

1. *Aký dokument by ste navrhli, aby uzatvoril Peter Nový a investor po tom, ako sa dohodli na investícii? Popíšte charakter tohto dokumentu.*

Investor Ján Bohatý pristúpil do spoločnosti. Peter Nový a Ján Bohatý sa rozhodli, že v spoločnosti chcú mať profesionálneho konateľa, keďže ani jeden z nich nemal časové kapacity na výkon tejto funkcie.

Následne Peter Nový a investor Ján Bohatý začali pracovať na podnikateľskom pláne a vytvorili brandingovú stratégiu a marketingovú stratégiu. V rámci brandingovej stratégie sa investor Ján Bohatý vzhľadom na cieľ, ktorým bol európsky trh rozhodol registrovať ochrannú známku (PayPal), ktorá mala chrániť obchodné meno spoločnosti a logo označujúce budúci produkt. Obe ochranné známky registroval na seba ako fyzickú osobu.

*Prečo Ján Bohatý chcel chránil obchodné meno spoločnosti ešte aj ochrannou známkou?*

*Akú ochrannú známku by ste si vybrali?*

*Vidíte v postupe Jána Bohatého s ohľadom na skutočnosť, že obe ochranné známky registroval na seba ako fyzickú osobu, nejaké riziká?*

*Aký má spoločnosť právny vzťah k týmto ochranným známkam?*

*Ako by ste predmetnú situáciu riešili?*

Ján Bohatý ako spoločník vložil do spoločnosti peniaze do vlastného imania a do kapitálových fondov, pracoval na tvorbe značky a následnom marketingu. Peter Nový ako spoločník vyvíjal/programoval aplikáciu, pričom v čase založenia mal hotových cca 25% a vo vývoji kontinuálne pokračoval počas zakladania spoločnosti, jej vzniku a za jej života.

1. *Aké riziká viete identifikovať s ohľadom na majetkové práva k vyvíjanej aplikácii?*

Spoločnosť ihneď po založení prijala do pracovného pomeru programátora, ktorý programoval grafické rozhranie aplikácie.

*Čo by ste vzhľadom na pracovnú činnosť tohto zamestnanca zmluvne upravili?*

*Aké práva mu vznikajú v spojitosti s jeho prácou na aplikácii spoločnosti?*

Spoločnosť uzavrela zmluvy na prvé dodávky aplikácie. Vzhľadom na časový sklz vo vývoji aplikácie a blížiace sa termíny dodania, sa do vývoja aplikácie aktívne zapojil aj konateľ spoločnosti, ktorý mal programátorské schopnosti.

1. *Aký druh zmluvy/zmlúv by ste odporúčali uzavrieť?*
2. *Aké právne vzťahy vznikajú v spojitosti s načrtnutou situáciou?*

Modul platobnej brány osobitne vyvíjala/programovala externá spoločnosť.

*Aké právne vzťahy vznikajú v spojitosti s načrtnutou situáciou?*

1. *Akú zmluvu by ste odporúčali uzavrieť na takúto činnosť?*

Aplikáciu sa podarilo vyvinúť a dodať v zmluvne dohodnutých termínoch, zaznamenala úspech. Spoločnosť a aj značka aplikácie začali byť medzi potenciálnymi zákazníkmi rozpoznateľné. Spoločník Ján Bohatý bol vzhľadom na dohodu so Petron Novým uzavretú vo forme dohody spoločníkov povinný opustiť spoločnosť.

*Kto je nositeľom práv k aplikácii?*

*Aké práva sa s aplikáciou spájajú?*

1. *Ako je možné aplikáciu speňažiť?*
2. *Aké právne vzťahy má spoločnosť k ochranným známkam, ktoré používa?*